উইকিপিডিয়া হাজার হাজার সম্পাদকের অবদানের ফসল। প্রত্যেকেই কোনও না কোনও ভাবে অবদান রেখেছেন: কেউ গবেষণা দক্ষতার প্রয়োগ করেছেন, কেউ কারিগরি বিশেষজ্ঞের জ্ঞান প্রদান করেছেন, কেউ হয়ত দক্ষ লেখক, আবার কেউ হয়ত ছোটখাটো তথ্য যোগ করেছেন। সবচেয়ে বড় কথা, সবাই সাহায্য করতে, অবদান রাখার ব্যাপারে, উৎসাহ দেখিয়েছেন। উইকিপিডিয়ার সবচেয়ে ভালো নিবন্ধটিও তাই এক অর্থে এখনও সম্পূর্ণ নয়। প্রত্যেক নতুন সম্পাদক উইকিপিডিয়ার বিষয়বস্তুর মানোন্নয়নে নতুন ধারণা দিতে পারেন।   উইকিপিডিয়ায় তথ্য সংযোজন  সম্পাদনাকারীগণকে নতুন নিবন্ধ তৈরী কিংবা বিদ্যমান নিবন্ধে তথ্য সংযোজন করে উইকিপিডিয়াতে নির্ভয়ে ব্যাপকভাবে তথ্য সাহসিকতার সঙ্গে সংযোজনের প্রতি উৎসাহ প্রদান করা হচ্ছে। তবে উইকিপিডিয়ার নিয়মানুযায়ী উইকিপিডিয়াতে ব্যবহৃত তথ্য সমূহ অবশ্যই যাচাইযোগ্য হতে হবে এবং কোন মৌলিক গবেষণা ব্যবহার করা যাবেনা। নির্ভরযোগ্য সূত্র উল্লেখ করে কোন মৌলিক প্রবন্ধ নয় বরং আমরা যথেষ্ট যাচাইযোগ্য তথ্য উপস্থাপন করতে প্রত্যয়ী হতে হবে। সূত্রহীন তথ্য হয়ত প্রশ্নের সম্মুখীন হবে এবং মুছে ফেলা হবে, কারণ উইকিপিডিয়ায় একটি ভুল বা মিথ্যা তথ্য থাকার চাইতে তথ্য না থাকা উত্তম। একটি বিশ্বস্ত বিশ্বকোষ হিসেবে উইকিপিডিয়ার খ্যাতি নির্ভর করে এর নিবন্ধে ব্যবহৃত তথ্যের যাচাইযোগ্যতা এবং নির্ভরযোগ্যতার উপর। এরুপ আপত্তি এড়াতে, তথ্য সম্পাদনের ক্ষেত্রে একটি “সংগতিপূর্ণ তথ্যসূত্র” সংযোজন করা উত্তম (এটি কীভাবে করতে হয় তা জানতে দেখুন: উইকিপিডিয়া:উৎসনির্দেশ অথবা নিবন্ধের আলাপপাতায় সহযোগিতার আবেদন করুন)।  উইকিপিডিয়া অন্যের কপিরাইটের প্রতি শ্রদ্ধাশীল। উইকিপিডিয়ার প্রতিটি তথ্য নির্ভরযোগ্য উৎস দ্বারা প্রমাণিত হতে হবে। কিন্তু কোনো কপিরাইটকৃত উৎস থেকে হুবহু অনুলিপি করা বা খুব কাছাকাছি প্যারাফ্রেজিং করা পরিহার করুন। আপনাকে উৎসটি পড়ে বুঝতে হবে এবং তারপর নিজের ভাষায় তা ব্যাখ্যা করতে হবে। তবে সংক্ষিপ্ত উদ্ধৃতি ব্যবহারের প্রয়োজন হলে এ নিয়মের ব্যতিক্রম করা যাবে। সেক্ষেত্রে এই উদ্ধৃতিগুলো উদ্ধৃতি চিহ্নের মধ্যে দিতে হবে, উৎসের তথ্যসূত্র দিতে হবে এবং সাধারণত লেখকের নাম উল্লেখ করতে হবে। (অ-মুক্ত উপাদান নীতিমালা দেখুন, যা পূর্বানুমতি ছাড়াও সীমিত পরিমাণে উদ্ধৃতি দেওয়ার অনুমতি দেয়)।  পক্ষান্তরে, সম্পাদনাকারীগণ একটি নিবন্ধে সূত্রহীন তথ্যের জন্য সূত্র খুঁজে তা সংযোজন করতে পারেন। যদি সম্ভাব্য বিতর্কিত তথ্য আপনার নজরে আসে তবে এটি বিশেষ ভাবে প্রণিধানযোগ্য। তথ্য সংযোজনকারী এবং তথ্যসূত্র সংযোজনকরতে আহ্বানকারী উভয় ক্ষেত্রে আপনি নিজে বা একই ব্যক্তি হতে হবে এমন কোন আবশ্যকতা নেই।   নিবন্ধ তৈরি  একটি নতুন নিবন্ধ তৈরির জন্য কী কী প্রয়োজন তা উইকিপিডিয়া:উল্লেখযোগ্যতা নির্দেশিকায় বর্ণিত আছে।    গণহারে পাতা তৈরি   বড় পরিসরে স্বয়ংক্রিয় বা আধা-স্বয়ংক্রিয়ভাবে নিবন্ধ তৈরি করার জন্য উইকিপিডিয়া সম্প্রদায়ের অনুমোদন প্রয়োজন। সম্প্রদায়ের মতামত নেওয়ার জন্য উইকিপিডিয়া: আলোচনাসভা পাতায় আলোচনা শুরু করা যেতে পারে। যারা এভাবে পাতা তৈরি করবেন তাদেরকে, অনুমোদনের শর্তাবলী মেনেই যেন পাতাগুলো তৈরি হয়, তা নিশ্চিত করতে হবে। গণহারে তৈরি করা সকল নিবন্ধে (যেগুলোর WP:GNG মানার প্রয়োজন নেই, সেগুলো বাদে) অন্তত একটি তথ্যসূত্র উল্লেখ করা আবশ্যক, যা উল্লেখযোগ্যতার সাধারণ সূচক পূরণে সহায়ক হতে পারে। অর্থাৎ, ঐ বিষয়ে তাৎপর্যপূর্ণ প্রচার আছে এমন স্বাধীন, নির্ভরযোগ্য ও মাধ্যমিক স্তরের সূত্র।    এর বিকল্প হিসেবে, একসাথে অনেক পাতা তৈরি করার পরিবর্তে অল্প অল্প করে কয়েকটি করে পাতা তৈরি করা যেতে পারে। অথবা সংশ্লিষ্ট কোনো উইকিপ্রকল্পের উপপাতা হিসেবে এগুলো তৈরি করা যেতে পারে এবং প্রতিটি পাতা মানব-সম্পাদক দ্বারা পর্যালোচনার পর পর্যায়ক্রমে স্থানান্তর করা যেতে পারে। এই পদ্ধতিগুলো অবলম্বন করলেও অনুমোদনের প্রয়োজনীয়তা থেকেই যায়। তবে এতে বৃহত্তর সম্প্রদায়ের সমর্থন পাওয়ার সম্ভাবনা বেড়ে যায়।    স্বয়ংক্রিয় পদ্ধতিতে গণহারে পাতা তৈরির জন্য উইকিপিডিয়া:বট নীতিমালা অনুযায়ী বট অনুমোদনেরও প্রয়োজন হতে পারে। একটি বটকে অনুমোদন দেওয়া মানে এই নয় যে পাতা তৈরির জন্য আলাদাভাবে সম্প্রদায়ের সম্মতি নেওয়ার দরকার নেই। আবার পাতা তৈরির জন্য সম্প্রদায়ের সম্মতি পাওয়া গেলেও বট ব্যবহারের জন্য বট অনুমোদন অবশ্যই নিতে হবে।    অ-বিষয়বস্তু পাতা তৈরি (যেমন: সিস্টেমেটিক নাম থেকে পুনর্নির্দেশ বা রক্ষণাবেক্ষণ বিষয়শ্রেণী) এই নীতির আওতায় না পড়লেও উইকিপিডিয়া:বট নীতিমালাসহ অন্যান্য নীতিমালা প্রযোজ্য হবে।   উইকিপিডিয়া একটি নির্মানাধীন প্রকল্প: নিখুঁত হতেই হবে এমন কোন শর্ত নেই   নিখুঁত হবার প্রয়োজন নেই: উইকিপিডিয়া একটি নির্মানাধীন প্রকল্প। সম্মিলিত সম্পাদনার মানে হলো অসম্পূর্ণ অথবা অসমৃদ্ধভাবে লেখা প্রাথমিক খসড়াকে পরবর্তীতে চমৎকার নিবন্ধে পরিণত করা। এমনকি অসমৃদ্ধ লেখনীও যদি উন্নয়নযোগ্য হয়, তবে তাও গ্রহণযোগ্য হবে। উদাহরণ হিসেবে বলা যায়, কেউ একজন কোন বিষয়ের উপর প্রাথমিক ধারণা কিংবা কতিপয় অনির্ধারিত ব্যাপার নিয়ে একটি নিবন্ধ শুরু করতে পারে। অন্যকেউ এটির সজ্জা আদর্শায়নের ব্যাপারে সহায়তা করতে পারে, কিংবা অতিরিক্ত তথ্য, আকৃতি কিংবা সামঞ্জস্যপূর্ণ চিত্র যোগ করতে পারে। অন্য কেউ নিবন্ধে প্রতিনিধিত্ব করা মতামতগুলোতে আরও ভাল  ভারসাম্য আনতে পারে এবং বিদ্যমান বিষয়বস্তুতে সূত্রযাচাই ও তথ্যসূত্র যোগ করতে পারেন। এই প্রক্রিয়ার যেকোনো সময়ে, নিবন্ধটিতে অসঙ্গতিপূর্ণ বা অনাদর্শ লেখা থাকতে পারে।   জীবিত বা সম্প্রতি মৃত ব্যক্তির জীবনীতে নিরপেক্ষতা   নিবন্ধ নিখুঁত হওয়া আবশ্যক নয়। তবে যেসব নিবন্ধে জীবিত ব্যক্তিদের উল্লেখ আছে, সেগুলোর ক্ষেত্রে অতিরিক্ত সতর্কতা অবলম্বন করা উচিত। যেকোনো বিতর্কিত তথ্য— তা নেতিবাচক, ইতিবাচক, নিরপেক্ষ বা সন্দেহজনক যাই হোক না কেন— যদি জীবিত বা সম্প্রতি মৃত ব্যক্তিকে নিয়ে লেখা হয় এবং সেটি যদি উৎসহীন হয় বা উৎসটি যদি দুর্বল হয়, তাহলে তা অবিলম্বে এক বা একাধিক নির্ভরযোগ্য উৎস ব্যবহার করে যাচাই করতে হবে। এই তথ্যগুলো নিরপেক্ষভাবে উপস্থাপন করতে হবে এবং অপ্রয়োজনীয় গুরুত্ব যেন না পায়, তা নিশ্চিত করতে হবে। আর, তা সম্ভব না হলে কোনো আলোচনার অপেক্ষায় না থেকে সেই তথ্যগুলো সাথে সাথে মুছে ফেলতে হবে।   সমস্যার সমাধানের চেষ্টা করুন   উইকিপিডিয়ার উন্নতমানের নিবন্ধ তৈরি হয় একাধিক সম্পাদকের ধারাবাহিক প্রচেষ্টার মাধ্যমে। ত্রুটিপূর্ণ বিষয়বস্তু অপসারণের পরিবর্তে, আপনি যদি পারেন তবে তা ঠিক করে দিন; আর না পারলে সেখানে ট্যাগ যুক্ত করুন বা মুছে দিন।    আগেই ব্যাখ্যা করা হয়েছে, উইকিপিডিয়া একটি চলমান প্রকল্প, তাই নিখুঁত হওয়া জরুরি নয়। "সম্পূর্ণ" নিবন্ধে থাকে এমন যেকোনো তথ্য বা ধারণা তিনটি মূল বিষয়বস্তু নীতিমালা পূরণ করলে রেখে দেওয়া উচিত: নিরপেক্ষ দৃষ্টিভঙ্গি (যার মানে এই নয় যে কোনো দৃষ্টিভঙ্গিই থাকবে না), যাচাইযোগ্যতা এবং কোনো মৌলিক গবেষণা না থাকা।  আপনি যদি মনে করেন যে কোনো নিবন্ধ পুনর্লিখন বা বড় ধরনের পরিবর্তন করা দরকার, তাহলে এগিয়ে যান এবং করে ফেলুন। তবে, কেন আপনি এই পরিবর্তন করেছেন, সে বিষয়ে নিবন্ধের আলাপ পাতায় একটি মন্তব্য রাখা ভালো।  কোনো নিবন্ধ থেকে বিষয়বস্তু অপসারণ বা নতুন অবদান পুনর্বহাল করার আগে আপনি নিচের বিষয়গুলো বিবেচনা করতে পারেন:  ব্যাকরণগত সংশোধন বা উৎসকে আরও সঠিকভাবে উপস্থাপন করতে পুনর্লিখন বা অনুলিপি সম্পাদনা    তাৎক্ষণিকভাবে ফরম্যাট ঠিক করা বা উৎস যোগ করা    প্রয়োজনে উপযুক্ত ট্যাগ যুক্ত করা    ভুল সংশোধন করা এবং বাকিটুকু অপরিবর্তিত রাখা    তথ্যগুলো আরও প্রাসঙ্গিক কোনো বিদ্যমান নিবন্ধে স্থানান্তর বা একত্রীকরণ করা করা বা একে বিভক্ত করে নতুন একটি নিবন্ধ তৈরি করা    আরও দৃষ্টিভঙ্গি যোগ করে নিবন্ধেকে ভারসাম্যপূর্ণ করা    যেখানে প্রয়োজন সেখানে  ট্যাগ যোগ করে উদ্ধৃতি চাওয়া, বা যেকোনো উপযুক্ত পরিষ্করণ ট্যাগ ব্যবহার করা    দ্রুত একটি উৎস খুঁজে নিয়ে নিজেই উদ্ধৃতি যোগ করে ফেলা    অকার্যকর সংযোগ ঠিক করা—যদি সেই পাতার নতুন ইউআরএল বা পুরনো পাতার আর্কাইভ লিংক খুঁজে পাওয়া যায়    পুরো নিবন্ধকে অন্য একটি নিবন্ধের সাথে একত্রীকরণ করা এবং আগের নিবন্ধটি পুনর্নির্দেশ হিসেবে রেখে দেওয়া (যেমনটি সাহায্য:একত্রীকরণ নির্দেশিকায় বলা হয়েছে)    উইকিপাঠ্য বা ফরম্যাটিংয়ের ভুল ঠিক করা  যদি আপনি মনে করেন যে এই বিষয়বস্তু একটি নতুন উপ-নিবন্ধের ভিত্তি হতে পারে, অথবা যদি আপনি একে ইংরেজি উইকিপিডিয়া থেকে পুরোপুরি সরিয়ে ফেলার ব্যপারে নিশ্চিত না হন, তাহলে সেই তথ্য নিবন্ধের আলাপ পাতায় অনুলিপি করে আলোচনা শুরু করতে পারেন। আপনার যদি মনে হয়, এই বিষয়বস্তু অন্য কোনো নিবন্ধে ভালোভাবে মানিয়ে যাবে, তাহলে আপনি সেটিকে প্রাসঙ্গিক নিবন্ধের আলাপ পাতায় স্থানান্তর করতে পারেন, যাতে তথ্যটি উইকিপিডিয়ায় কীভাবে সঠিকভাবে অন্তর্ভুক্ত করা যায় সে ব্যাপারে সেখানে সম্পাদকরা সিদ্ধান্ত নিতে পারেন।   যেসব সমস্যায় অপসারণ করা যেতে পারে  আমাদের কয়েকটি মৌলিক নীতিমালায় কিছু পরিস্থিতি উল্লেখ করা হয়েছে যেখানে কোনো তথ্য সংরক্ষণ করার পরিবর্তে তা মুছে ফেলা অধিক উপযুক্ত হতে পারে।  যাচাইযোগ্যতা: এই নীতিতে বলা হয়েছে, উৎসহীন বা বিতর্কিত তথ্য থাকলে কী করতে হবে।    কোনো মৌলিক গবেষণা নয়: এখানে বলা হয়েছে, মৌলিক গবেষণা থাকলে তা নিবন্ধ থেকে মুছে ফেলা দরকার।    উইকিপিডিয়া কী নয়: এই নীতিতে বলা হয়েছে, কোন ধরনের বিষয়বস্তু উইকিপিডিয়ার জন্য মৌলিকভাবেই অনুপযুক্ত।    অপরিমিত গুরুত্ব: এই নীতি বলে দেয়, কোনো বিশেষ মতামত বা দৃষ্টিভঙ্গিকে অপরিমিত গুরুত্ব না দিয়ে কীভাবে ভারসাম্যে বজায় রাখা যায়। এর আওতায় নগণ্য তথ্য বা মানসম্মত সূত্র নেই এমন তথ্য মুছে ফেলার বিষয়ও আসতে পারে।  একটি নিবন্ধে একই তথ্যের পুনরাবৃত্তি যথাসম্ভব কম করা উচিৎ। (ভূমিকাংশ ব্যতিত। কারণ এতে পুরো নিবন্ধের সারসংক্ষেপ লেখা হয়। তাই স্বাভাবিকভাবেই কিছু তথ্য সেখানে পুনরাবৃত্তি হতে পারে।)  কুৎসা, অর্থহীন লেখা বা ধ্বংসপ্রবণতা পুরোপুরি মুছে ফেলতে হবে। তেমনিভাবে, কপিরাইট লঙ্ঘন এবং যেসব তথ্যের পক্ষে কোনো নির্ভরযোগ্য উৎস কখনোই প্রকাশিত হয়নি, সেগুলোও অপসারণ করতে হবে।    জীবিত ব্যক্তিদের জীবনীতে বিশেষ সতর্কতা প্রয়োজন। বিশেষ করে, কোনো দাবি যদি উৎসহীন বা দুর্বল উৎসে ভিত্তি করে লেখা হয়। এগুলো সাধারণভাবে তৎক্ষণাৎ মুছে ফেলা উচিত।   আলোচনা এবং সম্পাদনা  নিবন্ধ হালনাগাদে সাহসী হোন, বিশেষ করে অনুল্লেখ্য পরিবর্তন, সমস্যা সমাধান করা, বা যেসব পরিবর্তন বিতর্ক সৃষ্টি করবে না বলে আপনি মনে করেন সেগুলোর ক্ষেত্রে। পূর্বের লেখকদের সাথে পরামর্শ করার প্রয়োজন নেই। কেউই কোনো নিবন্ধের মালিক নয়। আপনি যদি মনে করেন যে কোথাও কোনো মানোন্নয়ন করা সম্ভব, তাহলে করে ফেলুন।  তবে আপনার যদি কোনো সম্পাদনা বিতর্কিত হতে পারে বলে মনে হয় যে, তাহলে সেটি করার আগে আলাপ পাতায় একটি প্রস্তাব দেওয়াই ভালো। সাহসী সম্পাদনা মানে এই নয় যে আপনি বিদ্যমান ঐকমত্য উপেক্ষা করতে পারবেন বা উইকিপিডিয়ার মৌলিক নীতিমালা যেমন: নিরপেক্ষ দৃষ্টিভঙ্গি ও যাচাইযোগ্যতার বিরুদ্ধে যেতে পারবন কিংবা এমন সম্পাদনা করতে পারবেন যেটা পরে শুধু- এটা তো হয়েই গেছে বলে ন্যায্যতা দেওয়া হবে।  আপনার সাহসী সম্পাদনার পর যদি কেউ সেটি পুনর্বহাল করে দেন বা আলাপ পাতায় আপত্তি জানান, তাহলে আপনি যেনো সম্ভাব্য বিকল্পগুলো বিবেচনা করে যথাযথভাবে প্রতিক্রিয়া জানান।   বুঝিয়ে বলুন সহযোগিতা করুন: আপনার পরিবর্তনের ব্যাখ্যা দিন। আপনি যখন একটি নিবন্ধ সম্পাদনা করেন, তখন যদি পরিবর্তনটি বেশি বড় বা বিতর্কিত হয়, তাহলে সেটি ব্যাখ্যা করা আরও জরুরি হয়ে পড়ে। আপনি কেন পরিবর্তনটি করেছেন, সেই সম্পর্কে একটি মন্তব্য বা ব্যাখ্যা দিন। যথাসম্ভব একটি উপযুক্ত সম্পাদনা সারাংশ ব্যবহার করুন। যদি পরিবর্তনটি বড় হয় এবং সম্পাদনা সারাংশে পুরো ব্যাখ্যা দেওয়ার জায়গা না থাকে, তাহলে নিবন্ধের আলাপ পাতায় একটি নোট রেখে দিতে পারেন। এছাড়াও মনে রাখবেন, আলাপ পাতার নোট বেশি দৃশ্যমান হয়, ভুল বোঝাবুঝি কম হয় এবং এটি সম্পাদনাযুদ্ধে না গিয়ে আলোচনার মাধ্যমে সমাধানকে উৎসাহিত করে।  বড় পরিবর্তনের আগে সতর্ক হোন: আলোচনা করে নিন নিবন্ধে বড় ধরনের পরিবর্তন করার ক্ষেত্রে সতর্ক থাকুন। সম্পাদনাযুদ্ধ এড়াতে এ ধরনের পরিবর্তনের আগে আলাপ পাতায় আলোচনা করে নেওয়াই ভালো। একজন সম্পাদকের কাছে যেটা ছোট বা পুরোপুরি যৌক্তিক মনে হচ্ছে, সেটা অন্যদের কাছে বড় বা অযৌক্তিক বলে মনে হতে পারে। আপনি যদি সাহসী হয়ে সম্পাদনা করতে চান, তাহলে অবশ্যই সম্পাদনা সারাংশে বা আলাপ পাতায় পরিবর্তনের যুক্তি ব্যাখ্যা করুন। আপনার পরিবর্তন যদি দীর্ঘ বা জটিল হয়, তাহলে আগে আপনার ব্যবহারকারী পাতার একটি উপপাতায় খসড়া তৈরি করে সেটার একটি লিঙ্ক সহ নিবন্ধের আলাপ পাতায় আলোচনা শুরু করা যেতে পারে।  কিন্তু – উইকিপিডিয়া মত বিনিময়ের জায়গাও নয়  আপনি সাহসীকতার সাথে সরাসরি সম্পাদনা করুন বা আগে আলাপ পাতায় আলোচনা করুন—যেটিই করুন না কেন, মনে রাখবেন উইকিপিডিয়া কোনো আলোচনা ফোরাম নয়। আমাদের মূল লক্ষ্য হওয়া উচিত ব্যক্তিগত ধারণা বা বিশ্বাস নিয়ে বিতর্ক না করে, নিবন্ধ উন্নয়নে শক্তি ও মনোযোগ কেন্দ্রীভূত করা। এ বিষয়ে উইকিপিডিয়া:শিষ্টাচার পাতায় আরও বিস্তারিতভাবে আলোচনা করা হয়েছে।   আপনার যদি সাহায্যের প্রয়োজন হয়  আপনার যদি অন্য সম্পাদকদের সঙ্গে সমঝোতায় পৌঁছাতে সাহায্য প্রয়োজন হয়, তাহলে উইকিপিডিয়া:সংঘাত নিরসনের প্রক্রিয়াগুলো অনুসরণ করুন।  আলোচনা পাতার সম্পাদনা এবং বিন্যাসকরণ আলাপ পাতা কীভাবে সম্পাদনা করবেন সে বিষয়ে নির্দেশনার জন্য আপনি নিচের পাতাগুলো দেখতে পারেন: উইকিপিডিয়া:আলাপ পাতা  আরও দেখুন উইকিপিডিয়া কী নয় উইকিপিডিয়ায় অবদান: কোথায় ও কীভাবে আপনি উইকিপিডিয়ায় অবদান রাখতে পারেন  ধ্বংসাত্মক সম্পাদনা: উইকিপিডিয়ায় কীভাবে সম্পাদনা করা উচিৎ নয় সম্পাদনা দ্বন্দ্ব: কীভাবে সম্পাদনা দ্বন্দ্ব মোকাবিলা করবেন উইকিপিডিয়া:বার্তা টেমপ্লেট/ব্যবহারকারী আলাপ নামস্থান/একাধিক-স্তরের টেমপ্লেট  বিষয়শ্রেণী:উইকিপিডিয়া সম্পাদনা নীতি বিষয়শ্রেণী:উইকিপিডিয়া আচরণ নীতিমালা